Kaník, Ľudovít, poslanec NR SR (2011-09-14):
Ďakujem, pán predseda. Vážené dámy, vážení páni, budem veľmi stručný, keďže máme za sebou ťažké nočné rokovanie a veľa kolegov tu nie je. Takže vo všeobecnosti len to, že cieľom, naším spoločným, je ten zákon vylepšiť na maximálne možnú mieru, aby prinášal sporiteľom to, čo od neho očakávajú, čo najvyššie výnosy a zároveň čo najvyššiu bezpečnosť a aby fungoval tak, ako sme si to predsavzali. Mohol by som za štandardných okolností reagovať na mnohé, čo tu bolo povedané od kolegov poslancov z opozície, ale keďže tu nie sú, prejdem rovno k návrhom na pozmeňovacie návrhy, ktoré predkladám. Takže predkladám prvý návrh, pozmeňovací návrh k čl. I, bod 1. Za bod 97 sa vkladá nový bod 98, ktorý znie: „98. Za § 82 sa vkladá § 82 až 82e, ktoré vrátane nadpisov znejú: „Paragraf 82a. Investovaním majetku v zmiešanom dôchodkovom fonde a v akciovom dôchodkovom fonde. Majetok v zmiešanom dôchodkovom fonde a v akciovom dôchodkovom fonde môžu tvoriť aj a) cenné papiere, ktorých hodnota je viazaná výlučne na hodnotu drahého kovu alebo indexu drahých kovov, a ktoré sú zároveň podielovým listom otvoreného podielového fondu alebo cenným papierom zahraničného subjektu kolektívneho investovania alebo cenným papierom iného zahraničného subjektu kolektívneho investovania, b) certifikáty, ktoré zastupujú výlučne drahé kovy. (2) Súčet investícií do cenných papierov a certifikátov podľa ods. 1 a do derivátov podľa § 82b ods. 1, ktorých podkladovým nástrojom je rovnaký druh drahého kovu, nesmie tvoriť viac ako 10 % čistej hodnoty majetku v zmiešanom dôchodkovom fonde a viac ako 10 % čistej hodnoty majetku v akciovom dôchodkovom fonde, súčet investícií do cenných papierov a certifikátov podľa ods. 1 a do derivátov podľa § 82b ods. 1, ktorých podkladovým nástrojom je akýkoľvek drahý kov, nesmie tvoriť viac ako 20 % čistej hodnoty majetku v zmiešanom dôchodkovom fonde a viac ako 20 % čistej hodnoty majetku v akciovom dôchodkovom fonde. (3) Hodnota cenných papierov podľa ods. 1 vydaných rovnakým emitentom nesmie tvoriť viac ako 10 % čistej hodnoty majetku v zmiešanom dôchodkovom fonde a viac ako 10 % čistej hodnoty majetku v akciovom dôchodkovom fonde. V majetku v zmiešanom dôchodkovom fonde sa nesmie nachádzať viac ako 10 % hodnoty jednej emisie cenných papierov alebo nástrojov podľa ods. 1 a v majetku akciovom dôchodkovom fonde sa nesmie nachádzať viac ako 10 % hodnoty jednej emisie cenných papierov alebo nástrojov podľa ods. 1. (4) Drahými kovmi sa na účely tohto zákona rozumejú zlato, striebro, platina a paládium. Paragraf 82b. (1) V súlade so zameraniami a cieľmi investičnej stratégie, uvedenými v štatúte dôchodkového fondu, môže majetok v zmiešanom dôchodkovom fonde a akciovom dôchodkovom fonde bez ohľadu na obmedzenie podľa § 81 ods. 1 písm. g), ods. 5 písm. c), d) a f) a ods. 6 tvoriť aj derivát, ktorého podkladovým nástrojom je výlučne drahý kov alebo derivát, ktorého podkladovým nástrojom je výlučne index drahých kovov (ďalej len derivát drahého kovu alebo derivát indexu drahých kovov), s ktorými je spojené právo na finančné vyrovnanie a ktoré sú obchodovateľné na regulovanom trhu uvedenom v § 81 ods. 1 písm. a) na komoditnej burze, podľa osobitného predpisu alebo na inom regulovanom komoditnom trhu so sídlom v členskom štáte. (2) Investície do derivátov drahého kovu alebo do derivátu indexu drahých kovov môžu pri dodržaní limitov podľa tohto zákona tvoriť súčasť investičnej stratégie dôchodkovej správcovskej spoločnosti v zmiešanom dôchodkovom fonde a v akciovom dôchodkovom fonde. Pri investovaní do derivátov drahého kovu alebo do derivátov indexu drahých kovov sa na účely výpočtu limitov podľa § 82a započítavajú aj hodnoty podkladových nástrojov týchto derivátov. (3) Ak prevoditeľný cenný papier, ktorý sa nachádza v majetku v zmiešanom dôchodkovom fonde a v akciovom dôchodkovom fonde, obsahuje derivát drahého kovu alebo derivát indexu drahých kovov, tento derivát sa musí zohľadniť pri dodržiavaní obmedzení podľa tohto zákona. (4) Do majetku v zmiešanom dôchodkovom fonde a v akciovom dôchodkovom fonde nemožno nadobúdať derivát drahého kovu alebo derivát indexu drahých kovov, ktorý vyžaduje dodanie podkladového nástroja tohto derivátu alebo ak protistrana má právo žiadať dodanie tohto podkladového nástroja. (5) Dôchodková správcovská spoločnosť pri správe majetku v zmiešanom dôchodkovom fonde a v akciovom dôchodkovom fonde nesmie uzatvárať obchody s derivátmi drahého kovu alebo s derivátmi indexu drahých kovov, pri ktorých by sa vyžadovalo krytie vo forme aktív, ktoré nie je možné nadobúdať do majetku v zmiešanom dôchodkovom fonde a v akciovom dôchodkovom fonde. (6) Národná banka Slovenska môže ustanoviť opatrením, ktorého úplné znenie vyhlási uverejnením v Zbierke zákonov Slovenskej republiky, podrobnosti o spôsobe krytia záväzkov súvisiacich s derivátmi drahého kovu alebo s derivátmi indexu drahých kovov v majetku zmiešanom dôchodkovom fonde a v akciovom dôchodkovom fonde. § 82c. Celkové riziko derivátov drahého kovu alebo derivátov indexu drahých kovov a jeho výpočet. (1) Celkové riziko derivátov drahého kovu alebo derivátov indexu drahých kovov, ktorému je majetok v zmiešanom dôchodkovom fonde, v akciovom dôchodkovom fonde vystavený, nesmie prekročiť 15 % čistej hodnoty majetku v zmiešanom dôchodkovom fonde a 15 % čistej hodnoty majetku v akciovom dôchodkovom fonde. (2) Dôchodková správcovská spoločnosť je povinná vypočítať celkové riziko derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde ako a) dodatočné riziko a pákový efekt, ktoré sú generované používaným derivátom drahého kovu alebo derivátom indexu drahých kovov, a to vrátane cenných papierov obsahujúcich derivát drahého kovu alebo derivát indexu drahých kovov podľa § 82b ods. 3, ktoré nesmú presiahnuť určené percentuálne podiely podľa ods. 1 alebo b) trhové riziko majetku v zmiešanom dôchodkovom fonde a v akciovom dôchodkovom fonde. (3) Ak dôchodková správcovská spoločnosť vypočítava celkové riziko derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde ako riziko podľa ods. 2 písm. a), je povinná toto celkové riziko vypočítať záväzkovým prístupom. Ak dôchodková správcovská spoločnosť vypočítava celkové riziko derivátov drahého kovu alebo derivátu indexu drahých kovov v zmiešanom dôchodkovom fonde a v akciovom dôchodkovom fonde ako riziko podľa ods. 2 písm. b), je povinná toto celkové riziko vypočítať prístupom hodnoty v riziku; hodnotou v riziku sa rozumie ukazovateľ maximálnej očakávanej straty na danej úrovni, spoľahlivosti v konkrétnom časovom období. (4) Dôchodková správcovská spoločnosť je povinná zabezpečiť, aby metóda zvolená na meranie celkového rizika derivátov drahého kovu alebo derivátov indexu drahých kovov v zmiešanom dôchodkovom fonde, v akciovom dôchodkovom fonde bola vhodná pre daný druh dôchodkového fondu, pričom je povinná zohľadniť investičnú stratégiu daného dôchodkového fondu, druhy a zložitosť derivátov drahého kovu alebo derivátov indexu drahých kovov v majetku v zmiešanom dôchodkovom fonde a v akciovom dôchodkovom fonde, ako aj ich podiel na majetku v týchto fondoch. (5) Dôchodková správcovská spoločnosť je oprávnená pri správe majetku v zmiešanom dôchodkovom fonde a v akciovom dôchodkovom fonde, používať postupy a nástroje zahŕňajúce repo obchody alebo pôžičky cenných papierov, a to len na účely efektívneho riadenia investícií v majetku v týchto dôchodkových fondoch a za podmienok a dodržania limitov uvedených v štatúte dôchodkového fondu; ustanovenie § 84 ods. 5 sa nepoužije. Ak dôchodková správcovská spoločnosť pri správe majetku v zmiešanom dôchodkovom fonde a v akciovom dôchodkovom fonde používa postupy a nástroje podľa prvej vety, ktorých cieľom je zvýšenie pákového efektu alebo úrovne trhového rizika majetku v dôchodkovom fonde, dôchodková správcovská spoločnosť je povinná zohľadniť tieto operácie pri výpočte celkového rizika derivátov drahého kovu alebo derivátov indexu drahých kovov. Paragraf 82d Záväzkový prístup. (1) Ak dôchodková správcovská spoločnosť používa na výpočet celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde záväzkový prístup, je povinná tento prístup uplatniť na všetky pozície v derivátoch drahého kovu alebo v derivátoch indexu drahých kovov vrátane cenných papierov obsahujúcich derivát drahého kovu alebo derivát indexu drahých kovov, a to bez ohľadu na to, či sú použité ako súčasť investičnej stratégie daného dôchodkového fondu na účely zníženia rizika alebo na účely efektívneho riadenia investície majetku v zmiešanom dôchodkovom fonde a v akciovom dôchodkovom fonde. (2) Pri výpočte celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde záväzkovým prístupom je dôchodková správcovská spoločnosť povinná každú pozíciu v deriváte drahého kovu alebo v deriváte indexu drahých kovov konvertovať na trhovú hodnotu ekvivalentnej pozície v podkladovom nástroji tohto derivátu drahých kovov alebo derivátu indexu drahých kovov. (3) Ak použitie derivátov drahého kovu alebo derivátov indexu drahých kovov nevytvára dodatočné zvýšenie úrovne rizika v majetku v zmiešanom dôchodkovom fonde a v akciovom dôchodkovom fonde, dôchodková správcovská spoločnosť nemusí pozíciu v podkladovom nástroji takého derivátu drahého kovu alebo derivátu indexu drahých kovov zahrnúť do záväzkov. (4) Dôchodková správcovská spoločnosť nemôže pri výpočte celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde zohľadniť opatrenia na zabezpečenie pred rizikom straty a opatrenia na vzájomné započítanie, len ak tieto opatrenia prihliadajú na zjavné a významné riziká a vedú k jasnému zníženiu úrovne rizika. (5) Ak možno v prospech majetku alebo na ťarchu majetku v zmiešanom dôchodkovom fonde a v akciovom dôchodkovom fonde podľa štatútov týchto dôchodkových fondov používať postupy a nástroje podľa § 82 c ods. 5 vzťahujúce sa na prevoditeľné cenné papiere a nástroje peňažného trhu na účel efektívneho riadenia investícii majetku v zmiešanom dôchodkovom fonde a v akciovom dôchodkovom fonde a použitie týchto postupov a nástrojov vytvára ďalšie pákové efekty prostredníctvom reinvestovania zábezpeky, použitie týchto postupov a nástrojov je dôchodková správcovská spoločnosť povinná zohľadniť pri výpočte celkového rizika derivátov drahého kovu alebo derivátov indexov drahých kovov v zmiešanom dôchodkovom fonde a v akciovom dôchodkovom fonde záväzkovým prístupom. (6) Národná banka Slovenska môže ustanoviť opatrením, ktorého úplné znenie vyhlási v Zbierke zákonov Slovenskej republiky, a) metódy konverzie pozícií v derivátoch drahého kovu alebo v derivátoch indexu drahých kovov podľa ods. 2 pre jednotlivé druhy derivátov drahého kovu alebo derivátov indexu drahých kovov, b) kritériá pre určenie derivátov drahého kovu alebo derivátov indexu drahých kovov, ktoré nevytvárajú dodatočné zvýšenie úrovne rizika v majetku, v zmiešanom dôchodkovom fonde a v akciovom dôchodkovom fonde podľa ods. 3, c) spôsoby zohľadnenia opatrení na zabezpečenie pred rizikom straty a opatrenie na vzájomné započítanie podľa ods. 4 pri výpočte celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde záväzkovým prístupom. d) spôsoby zohľadnenia postupov a nástrojov podľa ods. 5 pri výpočte celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde záväzkovým prístupom. e) iné podrobnosti o výpočte celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde záväzkovým prístupom. § 82e. Prístup hodnoty v riziku (1) Ak dôchodková správcovská spoločnosť používa na výpočet celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde prísľub hodnoty v riziku, je povinná tento prístup uplatniť na všetky pozície v majetku v zmiešanom dôchodkovom fonde a v akciovom dôchodkovom fonde. (2) Dôchodková správcovská spoločnosť je povinná pri používaní prístupu hodnoty v riziku určovať podľa § 55a ods. 2 písm. d) limit maximálnej hodnoty v riziku v súlade s definovaným rizikovým profilom zmiešaného dôchodkového fondu a akciového dôchodkového fondu. (3) Pri používaní prístupu hodnoty v riziku je dôchodková správcovská spoločnosť povinná primerane k rizikovému profilu a k investičnej stratégií príslušného dôchodkového fondu použiť na výpočet celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde metódu relatívnej hodnoty v riziku alebo metódu absolútnej hodnoty v riziku. Na účely tohto zákona sa relatívnou hodnotou v riziku rozumie pomer medzi hodnotou v riziku majetku v zmiešanom dôchodkovom fonde a v akciovom dôchodkovom fonde a hodnotou v riziku referenčného ukazovateľa alebo referenčného portfólia. Na účely tohto zákona sa absolútnou hodnotou v riziku rozumie hodnota v riziku v majetku v zmiešanom dôchodkovom fonde a v akciovom dôchodkovom fonde určená ako percento čistej hodnoty majetku v tomto dôchodkovom fonde. (4) Na žiadosť Národnej banky Slovenska je dôchodková správcovská spoločnosť povinná preukázať, že metóda zvolená podľa ods. 3 je pre daný druh dôchodkového fondu primeraná. Rozhodnutie dôchodkovej správcovskej spoločnosti o požívaní príslušnej metódy a jeho podkladové predpoklady a zdôvodnenie musia byť riadne zdokumentované. (5) Metóda zvolená podľa ods. 3 musí byť používaná nepretržite. (6) Národná banka môže ustanoviť opatrením, ktorého úplné znenie vyhlási v Zbierke zákonov Slovenskej republiky, a) spôsob výpočtu celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde metódou relatívnej hodnoty v riziku, b) spôsob výpočtu celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde metódou absolútnej hodnoty v riziku, c) kvantitatívne a kvalitatívne požiadavky pre prístup hodnoty v riziku, d) maximálny limit, ktorý nemožno prekročiť pri používaní metódy absolútnej hodnoty v riziku, e) iné podrobnosti o výpočte celkového rizika derivátov drahého kovu alebo derivátov indexu drahých kovov v zmiešanom dôchodkovom fonde a v akciovom dôchodkovom fonde prístupom hodnoty v riziku.“ „Poznámka pod čiarou k odkazu 79a znie: „79a) Zákon č. 92/2008 Z. z. o komoditnej burze a o doplnení zákona Národnej rady Slovenskej republiky č. 145/195 Z. z. o správnych poplatkoch v znení neskorších predpisov a v znení zákona č. 397/2008 Z. z..“.“ „Doterajší odkaz 79a) sa označuje ako odkaz 79b).“ „Tento bod nadobúda účinnosť 1. apríla 2012.“ V tejto súvislosti sa vykoná prečíslovanie novelizačných bodov. Bod 2. V 109. bode v § 91 ods. 3 sa za slová „§ 81 ods. 7“ vkladá čiarka a slová „z indexu drahých kovov na komoditnej burze podľa osobitného predpisu, odkaz 79a), na regulovanom trhu uvedenom v § 81 ods. 1 písm. a) alebo na inom regulovanom komoditnom trhu so sídlom v členskom štáte“. Bod 3. V 109. bode v § 91 ods. 4 sa za slovo „indexov“ vkladá čiarka a slová „z viacerých indexov drahých kovov“. Odôvodnenie: K bodu 1. Pozmeňovacím návrhom sa rozširuje zoznam aktív o drahé kovy – zlato, striebro, platina, paládium, do ktorých môžu byť v zmiešanom dôchodkovom fonde a v akciovom dôchodkovom fonde investované peniaze sporiteľov. Celkový objem investícií do drahých kovov môže v zmiešanom a v akciovom dôchodkovom fonde dosiahnuť 20 % majetku fondu. Paragraf 82 b umožňuje nadobúdať drahé kovy do vybraných dôchodkových fondov aj pomocou derivátov, ktoré kopírujú cenový vývoj drahých kovov alebo indexu drahých kovov za podmienok dodržania stanovených maximálnych limitov v § 82a. Pozmeňovacím návrhom sa ďalej neumožňuje nakupovať také deriváty drahých kovov, ktoré vyžadujú fyzické dodanie drahého kovu. Paragraf 82c upravuje výšku celkového rizika drahých kovov alebo derivátov drahých kovov vo výške 15 % pre zmiešaný dôchodkový fond a pre akciový dôchodkový fond. Celkové riziko derivátov drahých kovov alebo derivátov indexu drahých kovov v zmiešanom dôchodkovom fonde, v akciovom dôchodkovom fonde môže dôchodková správcovská spoločnosť vypočítať ako dodatočné riziko alebo ako trhové riziko. Na základe toho si dôchodková správcovská spoločnosť vypočítava riziko záväzkovým prístupom alebo pomocou modelu hodnoty v riziku. Pozmeňovacím návrhom navrhnutý § 82d detailne stanovuje spôsob výpočtu rizika záväzkovým prístupom pri výpočte celkového rizika drahých kovov alebo derivátov drahých kovov, ktoré sa nachádzajú v dôchodkovom fonde. Paragraf 82e podrobne upravuje spôsob výpočtu rizika, prístupové hodnoty v riziku pri výpočte celkového rizika drahých kovov alebo derivátov drahých kovov, ktoré sa nachádzajú v dôchodkovom fonde. K bodom 2 a 3. Vo väzbe na umožnenie nadobúdania komodít do niektorých dôchodkových fondov sa navrhujú zodpovedajúce zmeny v § 91, ktorý upravuje referenčnú hodnotu niektorých drahých kovov. Toľko k prvému pozmeňujúcemu návrhu. Ďakujem za pozornosť a prosím o podporu tohto návrhu. A predkladám druhý pozmeňovací návrh, ktorý znie: K článku I. bod 1 za 100. bod sa vkladá nový 101. bod, ktorý znie: „101. V § 88 odsek 1 sa na konci pripája táto veta: „Hodnota dlhopisových a peňažných investícií môže spolu tvoriť najviac 80 % čistej hodnoty majetku v akciovom dôchodkovom fonde.“. „Tento bod nadobúda účinnosť 1. apríla 2012.“ V tejto súvislosti sa vykoná prečíslovanie novelizačných bodov. Bod 2. V 143. bode § 123u sa dopĺňa odsekom 3, ktorý znie: „(3) Na základe písomnej žiadosti dôchodkovej správcovskej spoločnosti môže Národná banka Slovenska predĺžiť lehotu podľa odseku 12 zosúladenie majetku v dôchodkovom fonde podľa § 88 ods. 1 druhej vety najviac o 12 mesiacov.“ Odôvodnenie: K bodu 1 – z dôvodu, aby sa v akciovom dôchodkovom fonde nenachádzali v nadmernom rozsahu dlhopisové a peňažné investície, ktoré by mohli znižovať potenciálny výnos dôchodkového fondu, čím by existencia akciového dôchodkového fondu stratila zmysel, sa navrhuje stanoviť najvyššiu možnú mieru zastúpenia týchto investícii v akciovom dôchodkovom fonde. K bodu 2 – vzhľadom na rozsah zmien v navrhovanom znení zákona sa navrhuje umožniť predĺženie obdobia určeného na zosúladenie majetku v dôchodkovom fonde. Ďakujem za pozornosť. Tým som vyčerpal pozmeňovacie návrhy, ktoré predkladám. Vážené kolegyne a kolegovia, prosím o podporu týchto návrhov, sú v súlade s dohodami, ktoré o tom boli vykonané.